আবদুল মাতলুব আহমাদ: আমি সব সময় ব্যবসায়িদের সমস্যা জানার চেষ্টা করেছি। এর অংশ হিসেবে আমি বাংলাদেশের প্রায় প্রতিটি জেলায় গিয়েছি। সেখানকার প্রত্যেকটি ব্যবসায়িক সংগঠন বা চেম্বারের মেম্বারদের কাছে তাদের প্রতিবন্ধকতা জানতে চেয়েছি। এমনকি প্রতি সপ্তাহে তিন থেকে চারবার এসব এসোসিয়েশনের মেম্বারদের সাথে মত-বিনিময় সভা করছি। তাদের কাছে ব্যবসায়িদের প্রধান সমস্যার বিষয়ে জানতে চেয়েছি।